stanford-oval/wikipedia huggingface dataset:
ซันเฟร์นันโด (จังหวัดลาอูนยอน)

| ซันเฟร์นันโด |
| --- | --- |
นครเสริม
City of San Fernando

สมญา: The Prime Capital of Ilocandia   Botanical Garden City
ที่ตั้งของซันเฟร์นันโดในจังหวัดลาอูนยอน
ประเทศ:  ฟิลิปปินส์
เขต: อีโลโคส
จังหวัด: ลาอูนยอน
District: 1st District
ก่อตั้ง: ค.ศ. 1850
กลายเป็นนคร: 20 มีนาคม ค.ศ. 1998
บารังไกย์: 59
การปกครอง
 • ประเภท: Sangguniang Panlungsod
 • นายกเทศมนตรี: Hermenegildo A. Gualberto
 • ผู้สิทธิ์เลือกตั้ง: 66,197 คน (ค.ศ. 2016)
พื้นที่
 • ทั้งหมด: 102.72 ตร.กม. (39.66 ตร.ไมล์)
ประชากร (ค.ศ. 2015)
 • ทั้งหมด: 121,812 คน
 • ความหนาแน่น: 1,200 คน/ตร.กม. (3,100 คน/ตร.ไมล์)
เขตเวลา: UTC+8 (PST)
รหัสไปรษณีย์: 2500
PSGC: 013314000
รหัสพื้นที่: +63 (0)72
ภูมิอากาศ: มรสุมเขตร้อน
ระดับรายได้: ระดับที่ 3
เว็บไซต์: www.sanfernandocity.gov.ph
ซันเฟร์นันโด (อีโลกาโน: Siudad ti San Fernando) เป็นนครระดับที่สามของจังหวัดลาอูนยอน ประเทศฟิลิปปินส์ สำหรับในปี ค.ศ. 2015 นครแห่งนี้มีประชากร 121,812 คน
ซันเฟร์นันโดมีอาณาเขตติดต่อกับเทศบาลซันฮวนทางทิศเหนือ, ติดกับเทศบาลบาอวงทางทิศใต้, ติดกับเทศบาลบากูลินและนากีเลียนทางทิศตะวันออก และติดกับทะเลจีนใต้ทางทิศตะวันตก มีพื้นที่ 10,272 เฮกตาร์
ซันเฟร์นันโดเป็นศูนย์กลางทางการเงิน อุตสาหกรรม และการเมืองของจังหวัด และยังเป็นศูนย์กลางของเขตอีโลโคสอีกด้วย อยู่ห่างจากเมโทรมะนิลา 269 กิโลเมตร (167 ไมล์)
ซันเฟร์นันโดถูกจัดตั้งเป็นนครอันเนื่องมาจากกฎหมายสาธารณรัฐ 8509 ลงนามวันที่ 13 กุมภาพันธ์ ค.ศ. 1998 และประกาศใช้วันที่ 20 มีนาคม ค.ศ. 1998 จากการลงประชามติ
เมืองพี่น้อง

โดตซาโคลโคส ประเทศเม็กซิโก
แหล่งข้อมูลอื่น

วิกิซอร์ซมีข้อความของบทความเกี่ยวกับ "" จาก  ฉบับ ค.ศ. 1905
เว็บไซต์อย่างเป็นทางการ เก็บถาวร 2015-01-24 ที่ เวย์แบ็กแมชชีน
R.A. 8508 - "Charter of the City of San Fernando."
Diocese of San Fernando de La Union
Philippine Standard Geographic Code เก็บถาวร 2012-04-13 ที่ เวย์แบ็กแมชชีน
Philippine Census Information เก็บถาวร 2013-10-04 ที่ เวย์แบ็กแมชชีน
Local Governance Performance Management System เก็บถาวร 2016-03-04 ที่ เวย์แบ็กแมชชีน
กฤษณ์ ศุกระมงคล

| กฤษณ์ ศุกระมงคล |
| --- | --- |
เกิด: 13 มิถุนายน พ.ศ. 2505 (62 ปี) กฤษณ์ ศุกระมงคล ประเทศไทย
อาชีพ: นักแสดง พิธีกร ผู้กำกับละคร ผู้จัดละคร
ปีที่แสดง: พ.ศ. 2528 - ปัจจุบัน
ผลงานเด่น: คำมูล จาก ภาพยนตร์ชุด บุญชู
สังกัด: สถานีโทรทัศน์ไทยทีวีสีช่อง 3
กฤษณ์ ศุกระมงคล ชื่อเล่น หนุ่ม เป็นนักแสดง ผู้กำกับชาวไทย มีชื่อเสียงจากการแสดงในภาพยนตร์ชุด บุญชู โดยรับบทเป็น คำมูล เพื่อนร่วมกลุ่มของบุญชู นักศึกษาคณะโบราณคดีที่ชื่นชอบปลากระป๋อง และโฆษณาห้างสรรพสินค้าเซ็นทรัล จนเป็นที่รู้จักและเรียกขานว่า "หนุ่ม เซ็นทรัล" นอกจากนี้ยังรับบทเป็นนักแสดงสมทบในภาพยนตร์หลายต่อหลายเรื่อง และมักแสดงบทสนุกสนาน
นอกจากนี้ยังเคยเป็นพิธีกร เสาร์นี้มีอะไร, คุณขอมา และนักร้องที่มีอัลบั้มเพลงชุดเดียว คือ หนุ่มแดดเดียว ตอน ตะลุยแบกแดด กับค่าย เอสพี ศุภมิตร ซึ่งมี ยิ่งยง (อี๊ด) โอภากุล เป็นโปรดิวเซอร์
ประวัติ

กฤษณ์ สำเร็จการศึกษา ระดับประกาศนียบัตรวิชาชีพ (ปวช.) จากโรงเรียนกรุงเทพการบัญชีวิทยาลัย
นอกจากบทบาทการเป็นนักแสดง ยังมีบทบาทเป็นผู้กำกับละครโทรทัศน์ทางไทยทีวีสีช่อง 3 มีผลงานการกำกับหลายเรื่อง เคยได้รับการเสนอชื่อเข้าชิงรางวัลชมรมวิจารณ์บันเทิง นักแสดงประกอบชายยอดเยี่ยมจากภาพยนตร์เรื่อง ส.อ.ว.ห้อง 2 รุ่น 44 ด้านการกำกับการแสดง เคยได้รับการเสนอชื่อเข้าชิงรางวัลสาขาผู้กำกับยอดเยี่ยม จากรางวัลนาฏราช, คมชัดลึก อวอร์ด ครั้งที่ 7 และท็อปอวอร์ด 2009 จากการกำกับละครเรื่อง ผู้ใหญ่ลีกับนางมา
ผลงานภาพยนตร์

ผู้หญิงคนนั้นชื่อบุญรอด (2528) รับบท จินต์
หย่าเพราะมีชู้ (2528) รับบท หัวหน้าตำรวจ
สะใภ้ (2529) รับบท วินัย
ด้วยเกล้า (2530) รับบท อ้าง
ฉันรักผัวเขา (2530) รับบท นิรันตร์
ผู้ชายป้ายเหลือง (2530)
พระอาทิตย์ขึ้นทางตะวันออก (2530)
อีก 10 วันโลกจะแตก (2530)
มันเป็นยังงี้..ได้ยังไง (2530) รับบท เวช
เธอร้องไห้เมื่อคืนนี้ (2530)
ถ้าจะจีบก็ได้เลย (2531)
เมียเถื่อน (2531) รับบท บดินทร์
บุญชู ผู้น่ารัก (2531) รับบท คำมูล
กลิ่นสีและกาวแป้ง (2531) รับบท ซ่าส์
ความรัก (2531)
กว่าจะได้เป็นเมีย (2531)
บุญชู 2 น้องใหม่ (2532) รับบท คำมูล
กลิ่นสีและกาวแป้ง 2 (2532) รับบท ซ่าส์
ครูไหวใจร้าย (2532) รับบท ช่วง
ไม่รักได้ไง (2532)
เวอร์บริสุทธิ์ (2532)
พรุ่งนี้ฉันจะรักคุณ (2532)
ใช่แล้วหลุดเลย (2532) รับบท ร.ต.อ เฉลิม
ยิ้มนิดคิดเท่าไหร่ (2532) รับบท กฤษณ์
คำพิพากษา (2532)
รักคืนเรือน (2532) รับบท หมอโต
กองพันหัวเห็ด (2532) รับบท กองพันทหาร
ขอชื่อ สุธี สามสี่ชาติ (2532) รับบท กมล
บุญชู 5 เนื้อหอม (2533) รับบท คำมูล
ถึงคราวจะเฮง (2533) รับบท แว่น
นางอาย (2533) รับบท หมอทัศนัย
กระท่อมใหม่ทะเลเดิม (2533) รับบท สุดเขต
ส.อ.ว.ห้อง 2 รุ่น 44 (2533) รับบท ประมูล
บ้านผีปอบ 4 (2534) รับบท อาจารย์
คนละเรื่องเดียวกัน (2534)
ขบวนการอาจารย์โกย (2534) รับบท ไอ้พงศ์
บุญชู 6 โลกนี้ดีออก สุดสวย น่ารักน่าอยู่ ถ้าหงุ่ย (2534) รับบท คำมูล
เดี๋ยวเล็ก เดี๋ยวใหญ่ (2534) รับบท บุญโต
พรายตานี (2534) รับบท พล
บ้านผีปอบ 6 (2534) รับบท อาจารย์
ตามล่าแต่หาไม่เจอ (2535)
เพียงเรามีเรา (2535) รับบท กฤษณ์
บ้านผีปอบ 7 (2535)
บุญตั้งไข่ (2535) รับบท แมง
บุญเพิ่มพลเมืองดี (2535) รับบท พล
เจาะเวลาหาโก๊ะ (2535)
อนึ่ง คิดถึงพอสังเขป (2535) (รับเชิญ)
แจ๊คพ็อตคนจะรวยช่วยไม่ได้ (2535)
หอ หึ หึ (2535) รับบท คำพูน
สตึไม่เต็มสตังค์ (2536)
ชะแว้บแอบปิ๊ง (2536) รับบท โจ๊ก
กอดคอกันแหวว (2536)
ความรักของคุณฉุย ภาค 2 ปัญญาชนคนกะลิง (2536)
สมศรี 422 R โปรแกรม B ปีนี้2ขวบ (2536) รับบท กฤษ
บุญชู 7 รักเธอคนเดียวตลอดกาลใครอย่าแตะ (2536) รับบท คำมูล
หอบรักมาห่มป่า (2537)
อาจารย์เฮง (2537) รับบท แต้ม
ม.6/2 ห้องครูวารี (2537) (รับเชิญ)
สมศรี 422 R โปรแกรม D ปีนี้มีน้อง (2538)
บุญชู 8 เพื่อเธอ (2538) รับบท คำมูล
เพื่อนกันเฉพาะวันหยุด (2539)
ม.6/2 ห้องครูวารี เทอม 2 (2539)
คนป่วนสายฟ้า (2540) รับบท บรรทัด-พ่อของแทนคุณ
ยุทธการสติแตก (2540)
ยุกยิกหัวใจหยิกกัน (2540)
ล่าระเบิดเมือง (2542) รับบท แดน
ชื่อชอบชวนหาเรื่อง (2546) รับบท ไอ้ฮ่าง (รับเชิญ)
บุญชู ไอ-เลิฟ-สระ-อู (2551) รับบท คำมูล
บุญชู จะอยู่ในใจเสมอ (2553) รับบท คำมูล
ผลงานละคร

ตี๋ใหญ่ ช่อง 5 (2528) รับบท ตู่
เดชานี ช่อง 7 (2528)
แม่เอิบ ช่อง 5 (2528)
จิตรกร ช่อง 7 (2529)
ปริศนา ช่อง 3 (2530) รับบท ประพันธ์
ป่าสนธยา ช่อง 7 (2530)
เจ้าสาวของอานนท์ ช่อง 3 (2531)
รัตนาวดี ช่อง 3 (2531) รับบท ประพัทธ์
คนเริงเมือง ช่อง 3 (2531)
แรงหึง (แรงเงา) ช่อง 3 (2531)
มัจจุราชฮอลิเดย์ ช่อง 3 (2532)
รัตติกาลยอดรัก ช่อง 3 (2532)
เลือดสุพรรณ ช่อง 3 (2533)
วนาลี ช่อง 3 (2533)
กลิ่นร่ำ ช่อง 3 (2533)
เทพธิดา บาร์ 21 ช่อง 3 (2533)
โก๋ตี๋กี๋หมวย ช่อง 3 (2533)
โหด เลว อ้วน ช่อง 3 (2533)
ทับนางรอ ช่อง 3 (2533)
ล่องเรือหารัก ช่อง 3 (2533-2534)
ปาก ช่อง 3 (2534)
พ่อปลาไหล แม่พังพอน ช่อง 5 (2534)
วนิดา ช่อง 3 (2534) รับบท อำพัน
คนเยอะเรื่องแยะ ช่อง 5 (2535)
เจ้าสาวแสนกล ช่อง 5 (2535) รับบท ประเดิม
เณรน้อย ช่อง 3 (2535)
กุหลาบในเปลวไฟ ช่อง 5 (2535)
พรุ่งนี้ฉันจะรักคุณ ช่อง 5 (2536)
เทพบุตรสุดเวหา ช่อง 5 (2536) รับบท วิทูร
แม่จอมยุ่ง ช่อง 3 (2536) รับเชิญ
คู่ชื่นชุลมุน ช่อง 5 (2536)
เงารัก ช่อง 3 (2536)
อยู่กับก๋ง ช่อง 3 (2536)
สารวัตรใหญ่ ช่อง 7 (2537) รับบท จ่าบุญเชิด
สามหนุ่ม หลายมุม ช่อง 7 (2537)
แววมยุรา ช่อง 5 (2537) รับเชิญ
ซุปเปอร์ปั๊ม ช่อง 3 (2537)
ขบวนการญาติเยอะ ช่อง 3 (2538)
เหมือนคนละฟากฟ้า ช่อง 3 (2538) รับบท เสี่ย
ชมรมขนหัวลุก FRIDAY ตอน ความรักความผูกพัน ช่อง 5 (2538)
ผู้กองยอดรัก ช่อง 9 (2538)
ลัดฟ้ามาหารัก ช่อง 5 (2538)
พรหมไม่ได้ลิขิต ช่อง 3 (2538)
ไฟต่างสี ช่อง 3 (2538) รับบท หนุ่ม รับเชิญ
สัญญาณลวง ช่อง 5 (2538) รับเชิญ
ก้านกฤษณา ช่อง 3 (2539)
พิสูจน์รักจากสวรรค์ ช่อง 5 (2539)
คุณพ่อจอมซ่าส์ ช่อง 3 (2540)
สี่ไม้คาน ช่อง 3 (2541) (รับเชิญ)
นางสาวแสนแก้ว ช่อง 3 (2541)
แม่นากพระโขนง ช่อง 3 (2543) รับบท หอย
แม่ยายที่รัก ช่อง 3 (2545) (รับเชิญ)
บ้านนี้ผีไม่ปอบ ช่อง 3 (2546)
ธรรมะติดปีก ช่อง 3 (2547)
สมปองน้องสมชาย ช่อง 3 (2547) รับเชิญ
มิตร ชัยบัญชา มายาชีวิต ช่อง 7 (2548) รับบท ครู รังสี ทัศนพยัคฆ์
ผู้ใหญ่ลีกับนางมา ช่อง 3 (2552) รับบท ผู้ใหญ่ลอย คู่กับ สาวิตรี สามิภักดิ์ รับเชิญ
รอยรักหักเหลี่ยมตะวัน ช่อง 3 (2557) รับบท พ่อของแพรวดาว รับเชิญ
พิธีกร

เสาร์นี้มีอะไร
คุณขอมา
ท้าพิสูจน์
ลูกอมแฮ็คส์ (2529)
ผลงานเพลง

กฤษณ์ ศุกระมงคล
ชุด หนุ่มแดดเดียว ตอน ตะลุยแบกแดด (2534)
ตะลุยแบกแดด
นางสาวไทยเมิน
หนุ่มปีจอ
หายาก
เซิ้งสะกั๊ด
บุญทิ้ง
หนุ่มแดดเดียว
วันใดขาดน้องพี่ต้องรู้สึก
ไม่มีทาง
ฝันหาโจทก์
หนังสือ

The Guitar รวมเทปเพลงดัง ชุด 13
กำกับละคร

ลัดฟ้ามาหารัก (2538)
ฟากฟ้าทะเลฝัน (2539)
พิสูจน์รักจากสวรรค์  (2540)
เก็บใจไว้เพื่อรัก (2540)
คุณหนูอารมณ์ร้ายกับผู้ชายปากแข็ง (2541)
ดอกฟ้าทะโมนกับโจรกระจอก (2543)
หัวใจ(ยัง)อยากมีรัก (2543)
รอยมาร (2543)
ผมมากับพระ (2543)
รักฉันนั้นเพื่อเธอ (2543)
ทางผ่านกามเทพ (2544)
กบฏหัวใจ (2544)
เสื้อสีฝุ่น (2545)
มาดามยี่หุบ (2545)
เจ้านายวัยกระเตาะ (2546)
ลูกทุ่งหารสอง (2547)
หักเหลี่ยมรัก (2548)
รักละมุนลุ้นละไม (2548)
ฮอยอันฉันรักเธอ (2548)
ลมหวน (2549)
หัวใจทรนง (2549)
สะใภ้พาร์ทไทม์ (2549)
แก้วตาพี่ (2549)
เทพธิดาขนนก (2550)
รักเล่ห์ เสน่ห์ลวง (2550)
จำเลยรัก (2551)
นิมิตมาร (2551)
สะใภ้ลูกทุ่ง (2551)
แม่ค้าขนมหวาน (2552)
ผู้ใหญ่ลีกับนางมา (2552)
เงารักลวงใจ (2553)
4 หัวใจแห่งขุนเขา ตอน ธาราหิมาลัย (2553)
เพลิงทระนง (2554)
สามหนุ่มเนื้อทอง (2554 - 2555)
สุภาพบุรุษจุฑาเทพ ตอน คุณชายธราธร (2556)
ดาวเรือง (2556)
ละครซีรีส์ชุด Rising Sun (2557)
สุดแค้นแสนรัก (2558)
คนละขอบฟ้า (2559)
เล่ห์ลับสลับร่าง (2560)
Teeใครทีมันส์  (2562)
วาสนารัก (2563)
เรือนทาส (2567)
ดวงใจเทวพรหม ตอน ดุจอัปสร (2567)
ผู้จัดละคร

หอ หึหึ (2554)
รักนี้หัวใจมีครีบ (2555)
ไอ้คุณผี (2556)
คู่ปรับสลับร่าง (2557)
ครีบนี้หัวใจมีเธอ (รักนี้หัวใจมีครีบ 2) (2557)
สุดแค้นแสนรัก (2558)
แสงเทียน (2559)
Mister Merman แฟนฉันเป็นเงือก (2561)
วาสนารัก (2563)
บาปอยุติธรรม (2564)
เรือนทาส (2567)
รักหักหลัง (2567)
ณกุณฑ์ ปิ่นทอง

| ข้อมูลส่วนตัว |
| --- | --- | --- | --- |
ชื่อเต็ม:  ณกุณฑ์ ปิ่นทอง
วันเกิด:  26 มิถุนายน พ.ศ. 2530 (37 ปี)
สถานที่เกิด:  จังหวัดสมุทรปราการ ประเทศไทย
ส่วนสูง:  1.76 m (5 ft 9 1⁄2 in)
ตำแหน่ง:  กองกลางตัวรุก
สโมสรเยาวชน
2006:  จุฬา ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2007–2017 |  บีบีซียู |  63 |  (4) |
| 2017 |  โคปูน วอริเออร์ |  12 |  (0) |
| 2018–2019 |  นครปฐม ยูไนเต็ด |   |   |
| 2020–2021 |  มหาวิทยาลัยนอร์ทกรุงเทพ |  22 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 2 มีนาคม 2564
ณกุณฑ์ ปิ่นทอง หรือชื่อเดิม กิตติศักดิ์ ปิ่นทอง เกิดเมื่อวันที่ 26 มิถุนายน พ.ศ. 2530 เป็นนักฟุตบอลชาวไทย เล่นในตำแหน่งกองกลาง
แหล่งข้อมูลอื่น

ประวัติ ที่ โกล
จักรพรรดินีเซี่ยวเจินฉุน

จักรพรรดินีเซี่ยวเจินฉุน (จีน: 孝貞純皇后; พินอิน: Xiào zhēnchún huánghòu) หรือ หวังหวงโฮ่ว (จีน: 王皇后; พินอิน: Wáng huánghòu; ค.ศ. 1440 หรือ 1450 - ค.ศ. 1518) เป็นจักรพรรดินีพระองค์ที่ 2 ในจักรพรรดิเฉิงฮว่า แห่งราชวงศ์หมิง
พระองค์เป็นพระวิมาดาในจักรพรรดิหมิงเซี่ยวจง เป็นสมเด็จพระอัยยิกาเจ้า ฝ่ายพระราชชนกนาถในจักรพรรดิเจิ้งเต๋อ
พระราชประวัติ > พระชนม์ชีพ

จักรพรรดินีเซี่ยวเจินฉุน ไม่มีบันทึกถึงพระนามเดิม พระองค์เสด็จพระราชสมภพในตระกูลหวัง เมื่อ ค.ศ.1440 หรือ ค.ศ.1450 เป็นพระราชธิดาของหวังเจิ้น ต่อมาเมื่อทรงเจริญพระชนมพรรษาขึ้น ได้เข้ารับราชการเป็นพระภรรยาเจ้าในจักรพรรดิหมิงเซี่ยนจง เมื่อครั้งยังเป็นหวงไท่จื่อ
รัชศกเทียนชุ่นปีที่ 8 (ค.ศ. 1464) ในเดือน 7 จักรพรรดิหมิงเซี่ยนจงสถาปนาพระอัครมเหสีอู๋ เป็นจักรพรรดินี หนึ่งเดือนต่อมา จักรพรรดิหมิงเซี่ยนจงมีพระราชโองการให้ จักรพรรดินีอู๋ พ้นจากฐานันดรศักดิ์ และสถาปนาพระมเหสีหวังเป็นพระอัครมเหสี
เมื่อจักรพรรดิหมิงเซี่ยวจงเสด็จเถลิงถวัลยราชสมบัติเป็นจักรพรรดิ รัชกาลที่ 9 ทรงยึดถือความกตัญญูกตเวทีที่มีต่อจักรพรรดินีหวัง ในฐานะพระวิมาดา จึงสถาปนา "จักรพรรดินีหวัง" เป็น "หวงไท่โฮ่ว"
เมื่อจักรพรรดิหมิงอู่จงเสด็จเถลิงถวัลยราชสมบัติเป็นจักรพรรดิ รัชกาลที่ 10 มีพระบรมราชโองการ โปรดเกล้าสถาปนา "หวังหวงไท่โฮ่ว" เป็น "ไท่หวงไท่โฮ่ว"
รัชศกเจิ้งเต๋อปีที่ 5 (ค.ศ. 1510) ในเดือน 12 จักรพรรดิหมิงอู่จงเฉลิมพระนามาภิไธย "หวังหวงไท่โฮ่ว" ตามประกาศว่า "ฉือเชิ่งคังโซ่วไท่หวงไท่โฮ่ว (慈圣康寿太皇太后)"
เสด็จสวรรคต

รัชศกเจิ้งเต๋อปีที่ 13 (ค.ศ. 1518) ในเดือน 2 ฉือเชิ่งไท่หวงไท่โฮ่วเสด็จสวรรคต สิริพระชนมพรรษา 60 พรรษา ตามบันทึก หีบพระบรมศพได้ประดิษฐานไว้ในสุสานหลวงหมิงเหมา และจักรพรรดิหมิงอู่จงเฉลิมพระสมัญญานาม "ฉือเชิ่งไท่หวงไท่โฮ่ว" ตามประกาศว่า "เซี่ยวเจินจวงอี้กงจิ้งเหรินฉือชินเทียนฝู่เชิ่งฉุนหวงโฮ่ว (孝貞莊懿恭靖仁慈欽天輔聖純皇后)"
พระราชจริยวัตร

เมื่อครั้งดำรงพระราชอิสริยยศเป็นจักรพรรดินี พระองค์ทรงมีพระราชจริยวัตร ที่เรียบง่าย ระมัดระวังการประพฤติปฏิบัติ ทำให้จักรพรรดิหมิงเซี่ยนจง ไม่สามารถหาเหตุผล เพื่อถอดถอนพระองค์จากพระราชอิสริยยศจักรพรรดินีได้ ทำให้พระองค์สามารถดำรงพระราชอิสริยยศเป็นจักรพรรดินีจวบจนสิ้นรัชศกเฉิงฮว่าได้อย่างราบรื่น
พระเกียรติยศ > พระราชอิสริยยศ

พระองค์ทรงได้รับการสถาปนาและเฉลิมพระนามาภิไธย ดังนี้
ค.ศ.1440 หรือ ค.ศ.1450 :
นางหวัง (王)
รัชศกเทียนชุ่นปีที่ 8 (ค.ศ. 1464) :
เฟย (妃)
หวงโฮ่ว (皇后)
รัชศกเฉิงฮว่าปีที่ 23 (ค.ศ. 1487) :
หวงไท่โฮ่ว (皇太后)
รัชศกเจิ้งเต๋อปีที่ 5 (ค.ศ. 1510) :
ฉือเชิ่งคังโซ่วไท่หวงไท่โฮ่ว 
 (慈圣康寿太皇太后)
รัชศกเจิ้งเต๋อปีที่ 13 (ค.ศ. 1518) :
เซี่ยวเจินจวงอี้กงจิ้งเหรินฉือชินเทียนฝู่เชิ่งฉุนหวงโฮ่ว 
 (孝貞莊懿恭靖仁慈欽天輔聖純皇后)
ข้อมูลอ้างอิง

《罪惟录》 尝视上疾勤，上曰：“皇后，吾慢女多矣”。后退，再往，寿安却之，曰：“上不耐生人，勿数至。”后亦无惙色。
| ก่อนหน้า |  | จักรพรรดินีเซี่ยวเจินฉุน |  | ถัดไป |
| --- | --- | --- | --- | --- |
| จักรพรรดินีอู๋ |  | จักรพรรดินีจีน  (ราชวงศ์หมิง)    |  | จักรพรรดินีเซี่ยวคังจิ้ง |
| ด ค กจักรพรรดินีแห่งราชวงศ์หมิง |
| --- | --- |
ในฐานันดรแห่งพระอัครมเหสี
 เซี่ยวฉีเกา  เซี่ยวหมินร่าง  รันเซี่ยวเหวิน  เฉินเซี่ยวเจา  กงหรางจาง  เซี่ยวกงจาง  ฉื่ออี้ไทเฮา  จักรพรรดินีซู้เซี่ยว  ฉื่ออี้ไทเฮา  จักรพรรดินีอู๋  เซี่ยวเจินฉุน  เซี่ยวคังจิ้ง  เซี่ยวจิ้งอี้  เซี่ยวเจี๋ยซู่  จักรพรรดินีจาง  จักรพรรดินีเซี่ยวเลี่ย  จักรพรรดินีเซี่ยวอัน  เซี่ยวตวนเสียน  เซี่ยวอายเจ๋อ  จวงเลี่ยหมิน
จาเนลล์ เอลฟอร์ด

จาเนลล์ เอลฟอร์ด (เกิดเมื่อวันที่ 13 กุมภาพันธ์ ค.ศ. 1970) เป็นนักกีฬาว่ายน้ำชาวออสเตรเลีย เคยเข้าร่วมการแข่งขันกีฬาว่ายน้ำในโอลิมปิกฤดูร้อน 1988
ความยินยอมของผู้ถูกปกครอง

ในปรัชญาการเมือง คำกล่าวว่า ความยินยอมของผู้ถูกปกครอง (consent of the governed) คือมโนคติซึ่งความชอบธรรมของรัฐบาลและสิทธิทางศีลธรรมที่จะใช้อำนาจนั้นชอบด้วยกฎหมายตราบเท่าที่ประชาชนหรือสังคมยินยอมให้ใช้อำนาจดังกล่าว ทฤษฎีความยินยอมนี้ขัดแย้งกับหลักเทวสิทธิราชย์และมักถูกนำมาใช้เป็นเครื่องต้านความชอบธรรมของลัทธิอาณานิคมในประวัติศาสตร์ที่ผ่านมา
พบการใช้คำกล่าว "ความยินยอมของผู้ถูกปกครอง" ในคำประกาศอิสรภาพสหรัฐ ค.ศ. 1776 ร่างโดยทอมัส เจฟเฟอร์สัน หนึ่งในบิดาผู้ก่อตั้งสหรัฐซึ่งเชื่อคล้ายกับจอห์น ล็อก นักปรัชญาชาวอังกฤษในรัฐที่ก่อร่างขึ้นด้วยความยินยอมของพลเมืองเสรีและเสมอภาคกัน (free and equal citizen) รัฐอื่นใดที่ไม่ได้รับความยินยอมจะขาดความชอบธรรมและสิทธิอำนาจนิติธรรม (rational-legal authority)
ดูเพิ่ม

อาณัต (การเมือง)
อำนาจอธิปไตยของปวงชน
นโนบายสาธารณะ
หลักนิติธรรม
การกำหนดการปกครองด้วยตนเอง
ทฤษฎีการเลือกของสังคม
สัญญาประชาคม
หนังสืออ่านเพิ่ม

John Locke, Second Treatise of Civil Government, chapter 8 section 95 (1690)
Etienne de La Boétie, Discourse of Voluntary Servitude
David Hume, Of the Original Contract
Philip Pettit, Republicanism: A Theory of Freedom and Government. Oxford: Clarendon Press, 1997 (in which he argues, against a theory of the consent of the governed, in favour of a theory of the lack of explicit rebellion; following a Popperian view on falsifiability, Pettit considers that as consent of the governed is always implicitly supposed, thus trapping the social contract in a vicious circle, it should be replaced by the lack of explicit rebellion.
Jean-Jacques Rousseau, The Social Contract, or Principles of Political Right (1762)
| --- | --- |
ฐานข้อมูลการควบคุมรายการหลักฐาน: ประจำชาติ :  ลัตเวีย
ความยาวโฟกัส

ภาพวาดแสดงความยาวโฟกัส
ความยาวโฟกัส หรือยังอาจเรียกว่า ทางยาวโฟกัส, ระยะเลนส์ หรือ ระยะโฟกัส คือระยะทางจากจุดทิศหลัก ของระบบเชิงแสงไปยัง จุดโฟกัส
พิจารณากรณีที่ลำแสงขนานกับแกนลำแสงตกกระทบกับระบบเชิงแสง วาดเส้นตรงโดยการลากต่อลำแสงหลังจากออกจากระบบเชิงแสงในทิศทางตรงกันข้าม และฐานของเส้นตั้งฉากที่ลากลงบนแกนเชิงแสงจากจุดที่ตัดกับลำแสงก่อนเข้าสู่ระบบเชิงแสงเป็นจุดทิศหลัก และจากจุดนั้นไปยังจุดโฟกัสก็คือความยาวโฟกัส
ในกล้องถ่ายภาพ ความยาวโฟกัสจะมีความสัมพันธ์กับมุมรับภาพ
ความยาวโฟกัสของเลนส์เดี่ยว

ความยาวโฟกัส  f ของเลนส์บางเดี่ยวในอากาศนิยามโดย
พจน์ที่มีค่า  d ซึ่งเป็นพจน์ที่เกี่ยวข้องกับความหนาของเลนส์อาจถือว่าเป็นศูนย์ได้ในการคำนวณโดยประมาณสำหรับเลนส์บาง เลนส์ที่ทำจากวัสดุที่มีดรรชนีหักเหสูงและเลนส์ที่มีรัศมีความโค้งน้อย จะมีความยาวโฟกัสสั้น
โดยทั่วไป ยิ่งความยาวโฟกัสสั้นเท่าใด ขนาดของภาพจริงก็จะยิ่งเล็กลงเท่านั้น และขนาดของภาพเสมือนก็จะยิ่งใหญ่ขึ้นเท่านั้น
ในแว่นสายตา ส่วนกลับของความยาวโฟกัส (ในหน่วยเมตร) แสดงถึงกำลังการหักเหของแสง และใช้หน่วยที่เรียกว่า ไดออปเตอร์
ความยาวโฟกัสรวมของเลนส์หลายตัว

ในกรณีของ เลนส์ถ่ายภาพ ที่ประกอบด้วยเลนส์หลายตัว ความยาวโฟกัสจะหมายถึงความยาวโฟกัสหลังประกอบรวมกัน
จุดทิศหลักของระบบเชิงแสงรวมอาจอยู่นอกระบบเชิงแสง ดังนั้นจึงไม่ได้หมายความว่ายิ่งกระบอกเลนส์ยาวเท่าใด ทางยาวโฟกัสก็จะยิ่งยาวขึ้นเท่านั้น
ความยาวโฟกัสของเลนส์ชนิดต่าง ๆ ในรูป f' คือความยาวโฟกัส และระนาบ H'-H' คือระนาบหลัก
ความผิดปกติของโครโมโซม

ความผิดปกติของโครโมโซมหมายถึงการมีความผิดปกติไม่ว่าจะเป็นจำนวนหรือโครงสร้างของโครโมโซมอันใดอันหนึ่งหรือหลายอัน อาจสามารถเห็นได้จากการตรวจเทียบแคริโอไทป์ (โครโมโซมทั้งชุด) ของบุคคลนั้นๆ กับแคริโอไทป์ที่ปกติด้วยการตรวจทางพันธุศาสตร์ ความผิดปกติของโครโมโซมมักเกิดขึ้นจากความผิดพลาดในการแบ่งเซลล์ไม่ว่าจะเป็นไมโอซิสหรือไมโทซิส มีความผิดปกติของโครโมโซมอยู่หลายชนิด สามารถแบ่งได้เป็นสองกลุ่มหลักคือความผิดปกติทางจำนวนและความผิดปกติทางโครงสร้าง
ความผิดปกติทางจำนวน

ความผิดปกติทางจำนวนของโครโมโซมเรียกว่าแอนูพลอยดี (aneuploidy) อาจเกิดขึ้นเมื่อบุคคลนั้นๆ มีจำนวนโครโมโซมในคู่หนึ่งๆ เพียงตัวเดียว เรียกว่า โครโมโซมเดี่ยว (monosomy) หรือมีมากกว่าสองตัว เช่น แฝดสามของโครโมโซม (trisomy) แฝดสี่ของโครโมโซม (tetrasomy)
สำหรับในมนุษย์ ตัวอย่างของภาวะที่เกิดจากการมีจำนวนโครโมโซมผิดปกติได้แก่กลุ่มอาการดาวน์ หรือเรียกอีกอย่างว่าแฝดสามของโครโมโซมคู่ที่ 21 กลุ่มอาการเทอร์เนอร์เป็นอีกตัวอย่างหนึ่งของการมีโครโมโซมเดี่ยว โดยผู้ป่วยจะมีโครโมโซมเพศเพียงอันเดียวคือโครโมโซม X โดยไม่มีโครโมโซม Y
แหล่งข้อมูลอื่น

Chromosome disorders ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
ตันจิ๋น

ตันจิ๋น (จีน: 陳震; ? — ค.ศ. 235) มีชื่อรองว่า เสี้ยวฉี่ (จีน: 孝起) เกิดที่เมืองหนานหยางหรือลำหยงเป็นเสนาบดีแห่ง จ๊กก๊ก
เมื่อ เล่าปี่ ได้เป็นเจ้าเมืองเกงจิ๋วได้แต่งตั้งให้ตันจิ๋นเป็นขุนนางในท้องถิ่นต่อมาเมื่อเล่าปี่เข้ายึดปาสู่และเอ๊กจิ๋วและสถาปนาตนเองขึ้นเป็นพระเจ้าเล่าปี่ปฐมจักรพรรดิแห่งจ๊กก๊กก็ได้แต่งตั้งตันจิ๋นให้เป็นเจ้ากรมอาลักษณ์
เมื่อ ซุนกวน ได้สถาปนาตนเองขึ้นเป็นพระเจ้าซุนกวนปฐมจักรพรรดิแห่งง่อก๊กใน ค.ศ. 228 พระเจ้าเล่าเสี้ยน พระโอรสของพระเจ้าเล่าปี่ได้ส่งตันจิ๋นไปเป็นทูตแสดงความยินดี
ตันจิ๋นถึงแก่กรรมในรัชสมัยพระเจ้าเล่าเสี้ยนเมื่อ ค.ศ. 235 อันเป็นปีที่ 12 ในรัชสมัย
ดูเพิ่ม

รายชื่อบุคคลในยุคสามก๊ก
ตี้หฺวัง

ตี้หฺวัง
ตี้หฺวัง (地皇, Dìhuáng) เป็นกษัตริย์ในตำนานของจีนพระองค์ที่สอง หลังจากยุคของผานกู่ ตามบันทึกอี้เหวินเล่ย์จฺวี่ (藝文類聚) พระองค์เป็นราชาพระองค์ที่สองในสามราชาของยุคสามราชาห้าจักรพรรดิ
หลังจากที่ตี้หฺวังเกิดมาโลกก็เต็มไปด้วยความโกลาหล ในปีนั้นดวงอาทิตย์และดวงจันทร์ที่เกิดจากดวงตาทั้งสองของผานกู่ และดวงดาวจากขนของผานกู่ ไม่สามารถเคลื่อนไหวได้อย่างราบรื่นและถูกต้อง ซึ่งทำให้มีหลายวันไม่มีดวงอาทิตย์หรือมีหลายวันที่ดวงอาทิตย์ส่องแสงตลอดทั้งวัน หรือเกิดอันตรายขึ้นมากมายจากอุบัติเหตุจากดวงดาว ด้วยพลังของตี้หฺวังจึงได้แก้ไขข้อผิดพลาด พระองค์ทรงทำให้ดวงอาทิตย์และดวงจันทร์เคลื่อนที่ได้อย่างถูกต้อง และก่อให้เกิดการกำหนดวันในแต่ละเดือนและเดือนในแต่ละปี
ตี้หฺวัง ปกครองเป็นเวลา 11000 ปี เหรินหฺวังจึงได้เป็นผู้ปกครองต่อมา
จาวาซี

| --- | --- |
ภาษาที่เขียน: ภาษาจาวา
ระบบปฏิบัติการ: ข้ามแพลตฟอร์ม
ประเภท: คอมไพเลอร์
สัญญาอนุญาต: สัญญาอนุญาตสาธารณะทั่วไปของกนู
เว็บไซต์: www.oracle.com/technetwork/java/javase/downloads/index.html
javac (อ่านว่า "จาวาซี") เป็นคอมไพเลอร์ของภาษาจาวาตัวพื้นฐานที่สุด และรวมอยู่ในชุดพัฒนาจาวา (JDK) ของออราเคิล
คอมไพลเลอร์ javac ใช้เป็นรหัสต้นทางที่เป็นไปตามข้อกำหนดของภาษาจาวา (JLS) และสร้างรหัสไบต์ที่สอดคล้องกับข้อกำหนดเครื่องเสมือนจาวา (JVMS)
javac นั้นเขียนด้วยภาษาจาวา (เซลฟ์โฮสติง) และยังสามารถเรียก javac จากตัวโปรแกรม
จักรพรรดินีเซี่ยวเจ๋ออี้

| จักรพรรดินีเซี่ยวเจ๋ออี้ |
| --- | --- |

 จักรพรรดินีเเห่งราชวงศ์ชิง
ดำรงพระยศ: 15 ตุลาคม พ.ศ. 2415 – 12 มกราคม พ.ศ. 2418

พระราชสมภพ: 25 กรกฎาคม พ.ศ. 2397
สวรรคต: 27 มีนาคม พ.ศ. 2418 (สิริพระชนม์ 20 พรรษา)
พระราชสวามี: จักรพรรดิถงจื้อ
ราชวงศ์: ชิง
พระราชบิดา: พระชนกฉงจี้
จักรพรรดินีเซี่ยวเจ๋ออี้ (จีน: 孝哲毅皇后阿鲁特氏; 25 กรกฎาคม พ.ศ. 2397 - 27 มีนาคม พ.ศ. 2418) ทรงเป็นที่รู้จักในพระนาม จักรพรรดินีเจียซุ่น (เจียซุ้นหวงโฮ่ว) เป็นพระอัครมเหสีในจักรพรรดิถงจื้อ พระนางทรงมาจากดินแดนมองโกล ทรงเป็นหนึ่งในผู้ที่ถูกพิจารณาคัดเลือกให้เป็นจักรพรรดินีจีนในราชวงศ์ชิง
พระราชประวัติ > ในวัยเยาว์และการอภิเษกสมรสกับจักรพรรดิถงจื้อ

พระนางมาจากราชสกุล "อาหลู่เท่อ" เมื่อแรกรุ่นพระนางมีพระอัจฉริยภาพด้านบทกวี, บทประพันธ์, ดนตรีและวาดเขียน พระนางทรงมาจากตระกูลที่มีการปลูกฝังเป็นอย่างดี พระบิดาของพระนางคือ นายฉงจี้ (崇绮) ผู้ที่มีสติปัญญาและมีการปลูกฝังดี ได้รับใช้ราชสำนักราชวงศ์ชิง เขาสอนทุกสิ่งทุกอย่างให้อาหลู่เท่อเมื่อครั้นนางยังเยาว์ ทำให้อาหลู่เท่อเป็นเด็กที่ฉลาด ได้อ่านออกเขียนได้และมีกิริยามารยาทงดงาม นางกลายเป็นบุคคลสำคัญท่ามกลางเหล่าพระราชวงศ์ชิงชั้นสูง
ในวันที่ 15 กันยายน พ.ศ. 2415 จักรพรรดิถงจื้อได้เลือกนางอาหลู่เท่อเป็นพระจักรพรรดินีอัครมเหสีของพระองค์ ซึ่งทำให้เกิดความขัดแย้งระหว่างพระพันปีทั้งสองคือพระนางซูอันไทเฮาและพระนางซูสีไทเฮาเรื่องการเลือกพระมเหสีโดยพระนางซูอันไทเฮาทรงสนับสนุนนพระนางอาหลู่เท่อเพราะเห็นว่านางเป็นคนมีความสามารถ อัธยาศัยดี แต่พระนางซูสีสนับสนุนนางเฟิ่งเจียว  พระสนมเฟิ่งเจียวแสดงกิริยาไม่สุภาพต่อหน้าพระพักตร์จักรพรรดิ ทำให้พระองค์ทรงเลือกพระนางอาหลู่เท่อ พระนางซูสีได้โต้แย้งและว่านางควรมีความเฉลียวฉลาดมากกว่านี้ พระอัยกาทางฝ่ายมารดาของพระนางอาหลู่เท่อ (พระอนุชาของอดีตจักรพรรดิเต้ากวง) ทรงเป็นปรปักษ์กับพระนางซูสีในอดีต อย่างไรก็ตามจักรพรรดิถงจื้อทรงเลือกพระนางอาหลู่เท่อซึ่งทำให้พระนางซูสีไม่พอใจอย่างยิ่ง
พระราชประวัติ > ชีวิตสมรส

หลังจากอภิเษกสมรส จักรพรรดิถงจื้อทรงชื่นชอบพระมเหสีอาหลู่เท่อมากจนไม่สนพระทัยพระสนมทั้งสี่ ทั้งคู่ทรงอยู่ร่วมกันทุกคืนในขณะที่พระสนมทั้งสี่ทรงรอวันที่พระจักรพรรดิเรียกตัวพวกนาง ซูสีไทเฮาทรงไม่พอพระทัยกับความไม่เป็นธรรมของจักรพรรดิที่ทรงเสน่หาพระชายาไม่เท่ากัน และทรงเป็นปรปักษ์กับพระมเหสีอาหลู่เท่อเรื่อย ๆ พระนางทรงเตือนพระมเหสีว่าอย่าให้พระจักรพรรดิเสน่หาพระนางเพียงพระองค์เดียวควรให้พระองค์อยู่กับพระสนมบ้าง แต่ทั้งจักรพรรดิและพระอัครมเหสีก็ไม่ได้ปฏิบัติตาม ทรงสั่งแยกพระจักรพรรดิออกจากพระมเหสี และนำพระจักรพรรดิไปกักขังไว้ที่วังซินหยางเตี้ยน โดยทรงอ้างว่าพระมเหสียังทรงพระครรภ์ไม่สมควรประทับร่วมกัน
อย่างไรก็ตาม จักรพรรดิถงจื้อประชวรด้วยโรคซิฟิลิสเป็นชื่อโรคติดต่อทางเพศสัมพันธ์โรคหนึ่ง ที่ทรงติดมาจากนางคณิกาที่พระองค์ทรงลอบเสด็จไปนอกวัง พระนางซูสีทรงไม่อยากให้ประชาชนรู้ว่าพระองค์เป็นโรคนี้จึงประกาศว่าพระองค์ทรงเป็นไข้ทรพิษ ซึ่งเป็นโรคที่สวรรค์ประทานมาเป็นคุณยิ่งต่อแผ่นดิน พระนางซูสีทรงต่อว่าพระนางเจียซุ้นว่าเป็นตัวการนำโรคมาติดจักรพรรดิจึงจับพระมเหสีขังไว้ร่วมกับพระสวามี จักรพรรดิถงจื้อเสด็จสวรรคตในเวลาต่อมา
พระราชประวัติ > การสวรรคตของจักรพรรดินีเจียซุ่น

ภายใน 100 วันของการเสด็จสวรรคตของจักรพรรดิถงจื้อ พระนางซูสีไทเฮาทรงสั่งขันทีลงโทษโบยพระอัครมเหสี แต่พระอัครมเหสีทรงโต้กลับว่า พระองค์เป็นถึงจักรพรรดินีจะมาให้ขี้ข้าโบยไม่ได้ พระนางซูสีทรงกริ้วมากเพราะพระนางไม่เคยได้เป็นจักรพรรดินีแต่เป็นเพียงกุ้ยเฟย์ จึงสั่งตัดข้าวตัดน้ำพระจักรพรรดินีแล้วนำไปขังไว้ จักรพรรดินีจึงลอบส่งลายพระราชหัตถเลขาไปถึงพระราชบิดาขอให้ช่วย ซึ่งพระราชบิดาทรงตอบกลับมาด้วยความจนปัญญาว่า "พระองค์ทรงทราบดีว่าควรทำเช่นไร" (皇后圣) หลังจากนั้นพระนางทรงกระทำอัตวินิบาตกรรม ซูสีไทเฮาได้มีรับสั่งให้จัดพระราชพิธีพระศพถวายอย่างสมพระเกียรติ และให้ประกาศว่าจักรพรรดินีทรงกระทำเช่นนั้นด้วยความ "รักและคิดถึง" พระราชสวามีอย่างยิ่งยวด และทรงสถาปนาพระนางเป็น จักรพรรดินีเสี้ยวเจ๋ออี้ แปลว่า "จักรพรรดินีผู้ทรงธรรม"
พระราชประวัติ > สิ้นสุดตระกูลของจักรพรรดินีเจียซุ่น

ในพ.ศ. 2443 เมื่อกองทัพพันธมิตรแปดชาติยึดครองกรุงปักกิ่ง ซูสีไทเฮาทรงบัญชาให้รัฐมนตรีฉงจี้ซึ่งเป็นพระบิดาของจักรพรรดินีเจียซุ่นอาศัยอยู่ในปักกิ่ง รั้งตำแหน่งกิจการภายในของรัฐ เมื่อพระนครพ่ายแพ้ต่อชาวต่างชาติ ฉงจี้และครอบครัวได้กระทำอัตวินิบาตกรรม
พระราชประวัติ > พระอิสริยยศหลังสวรรคต

จักรพรรดินีเสี้ยวเจ๋อเจียซุ่นชูเซินเซียนหมิงกงตวนหุยเทียนจางเซิงอี้ (孝哲嘉順恭端憲天彰聖毅皇后)
ดูเพิ่ม

ซูสีไทเฮา
ราชวงศ์ชิง
ซูอันไทเฮา
| ก่อนหน้า |  | จักรพรรดินีเซี่ยวเจ๋ออี้ |  | ถัดไป |
| --- | --- | --- | --- | --- |
| จักรพรรดินีฉืออัน |  |   จักรพรรดินีแห่งจักรวรรดิต้าชิง (ราชวงศ์ชิง)   (พ.ศ. 2415 – พ.ศ. 2418) |  | จักรพรรดินีเซี่ยวติ้งจิ่ง      |